MALTA TRIBUNAL TA' REVIŻJONI AMMINISTRATTIVA MAĠISTRAT DR. CHARMAINE LABADA MUSCAT Illum 1 ta' Lulju 2021 Rikors Numru 50/20 Paul Santoc in rappreżentanza ta' Malta Bus Coop Ltd. Ra r-rikors ippreżentat minn Paul Santoc nomine fis-6 ta' Lulju 2020 li permezz tiegħu ppremetta s-segwenti: " Illi b'deċiżjoni meħuda mill-intimati fis-16 ta' April 2020 (Dok A) r- rikorrenti ġew avżati illi l-Concession Agreement (Dok B) li kien maħruġ favur ir-rikorrenti datat 8 ta' Mejju 2018 ġie revoked with immediate effect u dana b'riferenza għar-regola 68 Q (6) tal- Subsidiary Legislation 499.56. Illi r-rikorrenti ħassew ruħhom aggravati b'din id-deċiżjoni u minnha qed jinterponu dan ir-rikors ossia appell. Illi l-aggravju huwa ċar u manifest u jikkonsisti preliminarjarment fil- fatt illi d-deċiżjoni meħuda ġiet hekk meħuda b'mod irregolari u mhux skont id-dettami tal-Ftehim iffirmat bejn il-partijiet billi l-istess ftehim fl-artikolu 12 jiddikjara biċ-ċar illi any dispute, controversy or claim between the authority and the Contractor arising out of this agreement Billi dak li qed jiġi allegat mill-intimat jaqa' fil-kontenut tal-imsemmi ftehim dana kellu l-ewwel jitqiegħed taħt arbitraġġ u għalhekk billi ma seħħ ebda arbitraġġ id-deċiżjoni meħuda mill-intimat hija deċiżjoni konsegwentement nulla. Illi bla preġudizzju għas-suespost id-deċiżjoni meħuda mill-intimati hija għalkollox illegali fattwalment billi fl-ewwel lok ma kinitx ibbażata fuq informazzjoni korretta, fit-tieni lok stante li ma sarx arbitraġġ ma kien hemm ebda kontroll fuq il-fatti li fuqhom ittieħdet id-deċiżjoni mill-intimati u fit-tielet lok fin-nuqqas ta' arbitraġġ ir- rikorrenti ma kellhom ebda mezz sabiex jispjegaw legalment u fattwalment il-posizzjoni tagħhom Għaldaqstant l-esponenti jitlob umilment li dan it-Tribunal jogħġbu jħassar, jirrevoka u jikkanċella d-deċiżjoni tal-intimat kif kontenuta f'ittra tas-16 ta' April 2020 u konsegwentement jordna illi l- Operator's Licence for Malta Heritage Buses jerġa' jiġi fis-seħħ dan taħt dawk il-provedimenti li jidhrilha xierqa u opportuni." Ra r-risposta tal-Awtorità intimata ppreżentata fis-16 ta' Lulju 2020 li permezz tagħha eċċepiet is-segwenti:- " Fl-ewwel lok qed jiġi eċċepit illi r-rikors promotur huwa irritwali, null u bla ebda effikaċja stante illi ġie ppreżentat tardivament u ben oltre t-terminu statutorju ta' għoxrin ġurnata mid-data meta ġiet riċevuta d-deċiżjoni tal-Awtorità bl-ittra tas- 16 ta' Marzu, 2020 u dan a tenur tal-artikolu 40(1) tal-Kap. 499 tal-Liġijiet ta' Malta li jipprovdi kif ġej: "40. (1) It-Tribunal ta' Reviżjoni Amministrattiva mwaqqaf bl-artikolu 5 tal-Att dwar il-Ġustizzja Amministrattiva jkollu l-kompetenza li jisma' u jiddeċiedi: (a) appelli magħmulin minn xi persuna li tħoss ruħha aggravata b'deċiżjoni tal- Awtorità li tiċħad milli tagħti jew iġġedded, jew li tissospendi jew li tirrevoka awtorizzazzjoni, jew liċenza jew permess, jew li timpani kondizzjonijiet, limitazzjonijiet jew esklużjonijiet f'liċenza; u (b) appelli magħmulin minn xi persuna li tħoss ruħha aggravata b'xi piena amministrattiva jew ta' xort'oħra imposta fuq dik il-persuna mill-Awtorità: jiġi preżentat skont id- Iżda, sakemm mhux preskritt bil-liġi, appell disposizzjonijiet ta' dan is-subartikolu lit-Tribunal ta' Reviżjoni Amministrattiva għandu jiġi preżentat fi żmien għoxrin ġurnata minn meta tkun ġiet riċevuta d- deċiżjoni tal-Awtorità." Għaldaqstant ir-rikors tal-appell għandu jiġi miċħud bl-ispejjeż stante li ġie ppreżentat tardivament. Illi, di più, sussidjarjament u mingħajr ebda preġudizzju għas-suespost, id-deċiżjoni mogħtija mill-Awtorità hija deċiżjoni korretta u valida bbażata fuq il-provvedimenti tal-liġi u cioè Regolament 68Q(6) tal-Leġislazzjoni Sussidjara 499.56 u l- tal-Concession Agreement u r-riferenza għall- provvedimenti kuntrattwali arbitraġġ mhumiex applikabbli għall-każ odjern. Illi wkoll, fattwalment, sussidjarjament u mingħajr ebda preġudizzju għas-suespost, id-deċiżjoni mogħtija mill-Awtorità hija deċiżjoni korretta u valida stante illi r- rikorrent wettaq pluralità ta' infrazzjonijiet b'mod regolari u kontinwu li jagħtu lok għad-deċiżjoni meħuda mill-Awtorità li tirrevoka l-liċenzja. Illi għalhekk l-aggravji tal-appellant huma kompletament infondati fil-fatt u fid- dritt u għandhom jiġu miċħuda bl-ispejjeż." Ra illi l-ewwel eċċezzjoni tal-Awtorità intimata hija waħda preliminari u għalhekk it-Tribunal ordna li din tiġi trattata u deċiża. Ra l-affidavit ta' Brian Fletcher; Ra d-dokumenti ppreżentati; Sema' s-sottomissjonijiet tad-difensuri tal-partijiet. Ra li r-rikors tħalla għal-lum għas-sentenza dwar l-ewwel eċċezzjoni tal-Awtorità intimata. Ikkunsidra: Illi r-rikorrenti ħassu aggravat b'deċiżjoni tal-Awtorità intimata kontenuta f'ittra datata 16 ta' April 2020 li permezz tagħha ġie nfurmat bis-segwenti: "With reference to the Operator's Licence in caption, you are hereby being informed that the said Licence is being revoked with immediate effect. Illi permezz tal-ewwel eċċezzjoni tagħha l-Awtorità intimata eċċepiet li r-rikors promutur huwa irritwali, null u bla ebda effikaċja stante li ġie ppreżentat oltre t- terminu statutorju ta' għoxrin ġurnata minn meta ġiet riċevuta d-deċiżjoni. Brian Fletcher, Direttur fi ħdan il-Land Transport Directorate tal-Awtorità intimata, spjega illi l-ittra tas-16 ta' April 2020 ġiet imqassma bl-idejn lir- rikorrent fid-29 ta' April 2020 u dan skont kif jirriżulta minn dokument ippreżentat minnu stess a fol. Illi din hija l-uniku prova li tressqet fil-mori ta' dawn il-proċeduri. Illi r-rikorrent ma deher għall-ebda seduta ta' dan it-Tribunal, u wisq inqas ta l-verżjoni tiegħu biex tirribatti dak li d-difensur tiegħu allega fit-trattazzjoni orali tiegħu, u cioè li ma nġabitx l-aħjar prova illi l-firma in kwistjoni fuq l-ittra mertu ta' dan l-appell kienet proprju tiegħu. Ikkunsidra: Illi fid-29 ta' April 2020, u cioè meta r-rikorrent ġabar l-ittra bid-deċiżjoni appellata mingħand l-Awtorita` intimata kien daħal in vigore l-Avviż Legali 61 tal-2020 (Ordni tal-2020 dwar l-Epidemiji u Mard Infettiv (Sospensjoni ta' Ħinijiet Ġudizzjarji u Legali) li kien issospenda t-terminu tal-preżentata ta' atti ġudizzjarji minħabba l-pandemija tal-Covid 19. Eventwalment permezz ta' Regolament 4 tal-Avviż Legali 230 tal-2020 (Ordni tal-2020 li jħassar l-Ordni dwar l-Għeluq tal-Qrati tal-Ġustizzja), li daħal fis-seħħ fil-5 ta' Ġunju 2020, is-sospensjoni tneħħiet b'effett minn sebat ijiem mid-data tad-dħul tal-istess Avviż Legali. Kwindi t-terminu biex jiġu ppreżentati atti ġudizzjarji reġa' beda miexi fit-12 ta' Ġunju 2020. Illi l-appell odjern ġie ntavolat fis-6 ta' Lulju 2020, u kwindi ħamsa u għoxrin (25) ġurnata wara li t-terminu reġa' beda miexi. Illi għalhekk huwa ċar illi l-appell odjern ġie ppreżentat oltre t-terminu previst f'artikolu 40 tal-Kapitolu 499 tal-Liġijiet ta' Malta. In tema legali ssir referenza għas-sentenza mogħtija mill-Qorti tal-Appell fl-24 ta' April 2015 fl-ismijiet "Vassallo Concrete Services Limited vs Direttur Generali (Kuntratti) et." fejn ġie dikjarat illi:- ".....huwa paċifiku li biex azzjoni ġudizzjarja tkun valida teħtieġ li din tissodisfa r-rekwiżiti kollha li timponi fuqha l-liġi, u n-nuqqas ta' konformità ma' dawn ir- rekwiżiti jġib in-nullità tal-istess att. It-termini proċedurali huma termini li jolqtu ż-żmien li fih att ġudizzjarju għandu jiġi ppreżentat, liema att jitqies irritu u null jekk ma jiġix ippreżentat fi żmien preskritt. In-nuqqas ta' osservanza ta' terminu bħal dan huwa sollevabbli ex officio peress illi r-regoli li jirregolaw il- kondotta tal-proċeduri quddiem il-qrati huma ta' ordni pubbliku, u ma jistax jiġi permess il-kuntrarju ta' dak stabbilit, anke jekk hemm qbil bejn il-partijiet." Għaldaqstant it-Tribunal iqis illi l-istess appell huwa wieħed irritu u null. DECIDE Għal dawn il-motivi t-Tribunal qed jaqta' u jiddeċiedi l-ewwel eċċezzjoni preliminari tal-Awtorità intimata billi jilqagħha, jiddikjara li r-rikors promutur ippreżentat mir-rikorrent ġie ppreżentat fuori termine u konsegwentement jiddikjara l-istess rikors bħala irritu u null. Bl-ispejjeż kontra r-rikorrent. ___________________ Dr. Charmaine Simoncic President tat-Tribunal ta' Reviżjoni Amministrattiva _________ Diane Ciantar Cassar Deputat Reġistratur